హరికేన్ కత్రినా న్యూ ఆర్లీన్స్ ని తాకిన మరుసటి రోజు,
అందరం తాము చాలా అదృష్టవంతులమని,
అంతా మామూలు అయిపోతుందని భావించారు.
మామూలుగానే అయింది కూడా.
సూర్యుడు వచ్చాడు, నీటి ఎత్తు కూడా తగ్గింది.
ఆ తర్వాత కట్టలు తెగిపోయాయన్న విషయం మాకు తెలిసింది.
ఆ నీరంతా నగరంలోకి ప్రవేశించడం మొదలైంది,
దాన్ని ఆపే మార్గం కూడా లేకపోయింది.
మెమోరియల్ లో పరిస్థితులు బాగా దారుణంగా దిగజారుతాయని మీకేమైనా అనిపించిందా?
అలా అని ఎవరికీ అనిపించలేదు.
ఎవరికీ అనిపించలేదు.
మీరు ఒకసారి జరిగిన దాని గురించి తలుచుకున్నప్పుడు,
మీకు ఏది ప్రముఖమైన విషయంగా అనిపిస్తోంది?
ప్రముఖమైనదేంటి అని అడుగుతున్నారా?
నాకు ప్రముఖంగా అనిపించింది ఏంటంటే, కేవలం అయిదు రోజుల్లోనే ఇదంతా జరిగిందని.
కేవలం అయిదంటే అయిదే రోజుల్లో మొత్తం ఛిన్నాభిన్నం అయిపోయింది.
ఈ అయిదు రోజుల్లో డాక్టర్ పౌ ఎలా ఉన్నారు?
-ఎలా అంటే… -అంటే…
ఆ అయిదు రోజుల్లో ఆమె ప్రవర్తన మీకు ఎలా అనిపించింది?
అందరిలానే అనిపించింది.
పరిస్థితులను బట్టి మన అసలైన వ్యక్తిత్వం బయట పడుతుంది.
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
దేవుడు మిమ్మల్ని ఆదుకుంటాడు
పురుషులు నది వద్దకు వెళ్లారు
పురుషులు నది వద్దకు వెళ్లారు, ప్రభువా
పురుషులు నది వద్దకు వెళ్లారు
అక్కడికి ప్రార్థించడానికి వెళ్లారు
నీటిలో ముందుకు సాగండి
నీటిలో ముందుకు సాగండి, చిన్నారులారా
షెరీ ఫింక్ రాసిన పుస్తకం ఆధారంగా రూపొందించబడింది
నీటిలో ముందుకు సాగండి
దేవుడు మిమ్మల్ని ఆదుకుంటాడు
మూడవ రోజు
మనల్ని ఇక్కడి నుండి ఎప్పుడు పంపించేస్తారు?
అంతే. అది…
సరే. ఇప్పుడు కాస్తంత గాలి తగులుతుందిలే.
ఇక్కడ గాలి సరిగ్గా ఆడటం లేదని, బాగా వేడిగా ఉందని నాకు తెలుసు.
కానీ, ఇప్పుడు నేను చెప్పేది అందరూ ఏకాగ్రతగా వినండి.
మీరేం విన్నా కానీ,
ఏ పుకార్లు షికార్లు చేస్తున్నా కానీ, నేను మీకు ఒకటి సూటిగా చెప్తున్నాను.
పదిహేడవ వీధిలో ఉన్న చెరువు కట్ట తెగింది.
ఇంకొన్ని చోట్ల కూడా కట్టలు తెగి ఉండవచ్చు. నగరంలోని పంపులు కూడా పని చేయట్లేదు.
నీరు వస్తోంది, ఇక వస్తూనే ఉంటుంది.
ఆసుపత్రిలో రెండంతస్థుల వరకు వరద నీరు చేరవచ్చు.
మనం ఖాళీ చేయించాలి, అది కూడా వెంటనే ప్రారంభించాలి.
ఎక్కడికి ఖాళీ చేయించాలి?
బయట దోపిడీలు జరుగుతున్నాయి.
ఒక్క నిమిషం. బయట ఏం జరుగుతోందో నాకు తెలీదు,
కానీ 15 అడుగుల వరద నీరు ఇక్కడికి వస్తుందని మాత్రం నాకు తెలుసు.
మనం ఇరుక్కుపోతాం, కరెంట్ ఉండదు.
బేస్మెంటులోకి నీరు వస్తే, మన మిగిలిన ఆహారాన్ని, సరఫరాలని కూడా మనం కోల్పోతాం.
-ఇప్పటికే మందులు ఇక్కడ తక్కువ ఉన్నాయి. -నేషనల్ గార్డ్ ఉండగా
మనం ఖాళీ చేయించడం ఎందుకు?
వాళ్లు ఎంత కాలం ఉంటారో నాకు తెలీదు.
వాళ్లని నగరంలో అన్ని చోట్లకీ పంపిస్తున్నారు.
అదీగాక, ఈ భవనంలో
మిగిలిన కరెంట్ కూడా పోక ముందే మనం ఇక్కడి నుండి వెళ్లిపోవాలి.
జనరేటర్లు ఉన్నాయి కదా.
నీటి స్థాయి నాలుగు అడుగులకు చేరుకుంటే, అప్పుడు ఎలక్ట్రికల్ స్విచ్చులు మునిగిపోతాయి,
అప్పుడు జనరేటర్లు ఆగిపోతాయి.
ఒక్కో గంటకు ఒక్కో అడుగు చొప్పున నీటి మట్టం పెరుగుతోంది.
కాబట్టి, మహా అయితే, మనకు నాలుగు గంటల సమయం ఉంటుంది.
-సూపర్. -ఆ లోపు నీళ్లు నిండకుంటే, అదృష్టమనే చెప్పాలి.
రోగులను తరలించడం ఎలా?
కొన్ని వాహనాలను పంపించమని నేషనల్ గార్డుతో మాట్లాడాం.
కొన్ని ఆంబులెన్సులను ఇక్కడికి పంపమని మన కాంట్రాక్టర్లతో మాట్లాడాం.
శాండ్రా, టెనెట్ కి ఈమెయిళ్లను పంపుతోంది,
వాళ్లేమైనా ప్రైవేట్ హెలికాప్టర్లను ఏర్పాటు చేయగలరేమో చూడాలని, లేకపోతే కోస్ట్ గార్డ్ ఏమైనా…
అసలు హెలికాప్టర్లు ఇక్కడ ల్యాండ్ అవ్వగలవా?
చివరిసారిగా హెలికాప్టర్ ల్యాండింగ్ ప్యాడ్ పై ఎప్పుడు దిగింది?
ఇక్కడికి పోప్ వచ్చినప్పుడు.
అది 1991 నాటి మాట.
పోప్ ఇక్కడికి 1987లో వచ్చారు.
అవును.
పద్దెనిమిది ఏళ్లా?
అస్సలు నమ్మలేకున్నాను.
ల్యాండింగ్ ప్యాడ్ మీద హెలికాప్టర్ ల్యాండ్ అయి 18 ఏళ్లు అయిందా?
ప్యాడ్ మీద ల్యాండ్ అయినా కూడా,
గ్యారేజ్ లిఫ్టులు, జనరేటర్ కి కనెక్ట్ చేసి లేవు.
అవి పని చేయడం లేదు.
నేరుగా ఆసుపత్రి నుండి హెలిప్యాడ్ దగ్గరకి రోగులను చేర్చడం అసాధ్యం.
మీలో ఎవరైనా ఇంజినీరింగ్ చదివినవాళ్లు ఉన్నారా?
ఏ ఇంజినీరింగ్ అయినా పర్లేదు.
-ఎవరైనా ఉన్నారా? -నేను ఉన్నాను.
ఎరిక్ తో వెళ్లి, హెలిప్యాడ్ ని పరిశీలించు.
అది స్థిరంగా ఉందో లేదో నిర్ణయించి నాకు చెప్పు.
నిర్ణయించడమంటే ఎలా?
నిర్ణయించాలి, అంతే.
-సరే మరి. పద. -అలాగే.
రోగులను హెలిప్యాడ్ దాకా తీసుకువెళ్లడానికి ఏదోక మార్గం కనుగొందాం.
ఏదోకటి తేలుద్దాం.
ఇప్పుడు మీరు మీ బృందాలతో మాట్లాడాలి.
మున్సిపల్ నీళ్లు పాడైపోయాయి.
వాటిని వాడవద్దు, కుళాయిల నుండి వచ్చే నీటిని తాగకండి.
ఇంకా నీటి బాటిళ్లను, మనం 2,000 మందికి సరిపోయేలా ప్లాన్ చేయాలి…
హేయ్, నేను విన్స్ ని. ఆనా, నేనూ ఫోన్ కి అందుబాటులో లేము.
విన్స్, నేనే.
వీలైనంత తొందరగా కాల్ చేయ్, సరేనా?
నేను బాగానే ఉన్నాను, నువ్వు అయితే కాల్ చేయ్.
-అందరూ ఇక్కడికి రండి. -సమావేశంలో ఏం చెప్పారు?
అందరూ దయచేసి ఇక్కడికి రండి.
మీరు అందరూ నేను చెప్పేది ప్రశాంతంగా వినాలి. ఉండగలరు కదా?
డయేన్? డయేన్. వాళ్లు ఆసుపత్రిని ఖాళీ చేస్తున్నారు.
ఎవరు?
మెమోరియల్ వాళ్లు. అందరినీ బయటకు పంపించేస్తున్నారట.
-మనం ఖాళీ చేయాల్సి ఉంటుంది. -ఈ అంతస్థునా?
-మొత్తం ఆసుపత్రిని. -ఎప్పుడు?
ఇప్పుడే. ఇప్పటికిప్పుడే.
వాళ్లు మనల్ని కూడా తీసుకెళ్తున్నారా? మన రోగులను ఎలా తరలించాలి?
ఇన్ ఛార్జ్ ఎవరు?
-డయేన్? -మీ అమ్మగారితో ఉండండి.
-ఏం జరుగుతోంది? -మీ అమ్మగారితో ఉండండి, సరేనా?
ప్రభూవా, నన్ను శిలువ చెంతనే ఉంచు
పవిత్రమైన ఫౌంటెయిన్
ఆ వైద్య గుణాల నీటిని అందరూ వాడుకోవచ్చు
కల్వరీ పర్వతాల నుండి ప్రవహించే నీరు అది
శిలువ దగ్గర, నేను ఓ కన్నేసి వేచి ఉంటాను
నది అవతల ఉన్న
బంగారు నావను చేరుకొనే దాకా
ఆంబులెన్స్ ఎమర్జెన్సీ
నమ్మకంతో, తరగని విశ్వాసంతో ఉంటాను
నీరు చేరుకుంటోంది.
పార్కింగ్ ప్రదేశం అంతా మునిగిపోతోంది.
అక్కడే ఉండు. అమ్మతో అక్కడే ఉండు, సరేనా?
హా, నేను ఇక్కడే ఉంటున్నాను.
నగరమంతా అక్కడక్కడా చెక్ పాయింట్స్ ఏర్పాటు చేసి ఉండవచ్చు,
జనాలను బయటకు పంపిస్తుంటారు కానీ లోనికి పంపిస్తూ ఉండకపోవచ్చు.
మనం ఆపరేషన్స్ శిబిరాన్ని కానీ, లేదా మార్షలింగ్ పాయింట్ ని కానీ కనుగొనగలిగితే,
అలాగే వాలంటీరుగా నమోదు చేసుకోగలిగితే,
మనం ఊరిలోకి ప్రవేశించి, ఆసుపత్రిని చేరుకోవచ్చు.
అది సరే, కానీ మనం ఇదంతా చేసి, అక్కడికి చేరుకున్నాక, వాళ్లు అప్పటికే మీ అమ్మగారిని బయటకి పంపుంటే, అప్పుడు…
ఒకవేళ పంపి ఉండకపోతే?
అంటే, వాళ్లు తరలించలేకపోతే?
అంటే, కరెంట్ లేదు, అదే సమయంలో నీటి స్థాయి పెరుగుతోంది.
కానీ అది ఆసుపత్రి కదా.
కరెంట్ లేకపోతే, ఆసుపత్రికి, భవనానికి ఏ తేడా ఉండదు.
చూడు, ఇక్కడ కూర్చొని రాని ఫోన్ కోసం ఎదురు చూస్తూ కూర్చోడం కంటే
ఎలాగోలా అక్కడికి చేరుకోవడం మంచిది.
ఆమె నా కన్న తల్లి. నేను తనని వదిలేయలేను.
మనం అగ్నిమాపక ఆఫీసు ఎక్కడ ఉందో కనుగొనాలి.
నగర పాలక వర్గం, ఎమర్జెనీ సిబ్బంది సహాయాన్ని కోరుతుంది,
అదే జరిగితే, మనం వారితో చేరి, నగరంలోకి వెళ్లే అవకాశం ఉంది.
మీ అమ్మ దగ్గరికి వెళ్తాం.
ఎలాగైనా సరే, మనం ఆమె దగ్గరికి వెళ్తాం.
సూసన్?
-లైఫ్ కేర్ నుండి డయేన్ రోబిషోని మాట్లాడుతున్నా. -హాయ్.
మీరు ఆసుపత్రిని ఖాళీ చేస్తున్నారా?
అవును.
మరి ఆ విషయం నాకు ఎప్పుడో తెలియాలి కదా?
మా రోగులను మేము ఎలా తరలించాలి?
మీది ప్రైవేట్ ఆసుపత్రి కదా. మీకు మీ సొంత ప్లాన్ లేదా?
మేము ఎవరినీ సంప్రదించలేకపోతున్నాం. కనీసం మా దగ్గర మా డాక్టర్లు కూడా ఎవరూ లేరు.
మీ కార్పొరేట్ ఆఫీసులను మీరు సంప్రదించలేకపోతున్నారా?
హా, ఎప్పుడో ఒకసారి లైన్ కలుస్తుందంతే.
కోస్ట్ గార్డ్ ని గానీ ప్రైవేట్ విమానయాన సంస్థను గానీ వాళ్లు సంప్రదించగలరేమో చూడండి,
మా హెలిప్యాడ్ పని చేస్తుంటే, నేను మీకు తెలియజేస్తాను,
మీ వద్ద ఉన్న తీవ్ర అనారోగ్యంతో బాధపడుతున్న రోగుల జాబితా ఇవ్వండి.
చాలా మంది అలాంటి వాళ్లే ఉన్నారు.
అయితే ఆ లిస్ట్ ఇవ్వండి, మేము ఏం చేయగలమో చూస్తాం.
కానీ ఇప్పుడైతే, మా వాళ్లతోనే ఏం చేయాలో నాకు అర్థం కావట్లేదు.
ఏమైనా దొరికిందా?
ఒక ఎయిర్ నేషనల్ గార్డ్ ఆఫీసర్ ఫోన్ నంబరును సంపాదించాను.
ఇది బేటన్ రూజ్ ఊరి నంబర్.
-అతను సహకరిస్తూ… -నువ్వు కాల్ చేశావా?
-ఫోన్ కలవడం లేదు. -మరి టెనెట్ వాళ్లేం చేస్తున్నారు?
-నేను ఈమెయిల్స్ చేస్తునే ఉన్నా, కానీ… -మళ్లీ ఇంకో మెయిల్ పంపు,
-సమయం మించిపోతోందని చెప్పు. -నేను అదే చెప్పాను కూడా.
వాళ్లు మన మాతృ సంస్థ కదా.
నాలుగు గంటల్లో ఇక్కడ కరెంట్ పోతుందని, అప్పుడు మాకు సాయం కావాలని
వాళ్లకి చెప్పు.
నేను గట్టిగా ప్రయత్నిస్తూనే ఉన్నా.
తెలుసు. నాకు తెలుసు.
ఏదైనా సమాచారం అందినప్పుడు నాకు చెప్పు, సరేనా?
సరే.
ఇవాళ ఎక్కడ చూసినా ఇదే దృశ్యం కనిపిస్తోంది.
హెలికాప్టర్లు, సహాయక బృందాలు, ఒక్కొక్కొళ్ళన్నీ పైకి లాగుతున్నాయి,
ఇంటి పైకప్పుల నుండి అలా వందలాది మందిని రక్షిసున్నాయి.
డల్లాస్
తాము ఊపిరి పీల్చుకున్నామని న్యూ ఆర్లీన్స్ ప్రజలు భావించారు,
కానీ రెండు ప్రధాన కట్టలు తెగిపోవడంతో నగరమంతా జలమయమైపోయింది.
కెనాల్ వీధి ఇప్పుడు నీటితో నిండిన కెనాల్ అయిపోయింది.
చాలా రోజుల దాకా ఈ నగరం నివాసయోగ్యమైనది కాకపోవచ్చు.
సీ లెవెల్ కి దిగువ ఉండే నగరం ఇప్పుడు నీటి కింద ఉంది.
న్యూ ఆర్లీన్స్ కి రక్షగా ఉండే కట్టలో నిన్న రాత్రి రెండు గండ్లు పడ్డాయి.
రెండు వందల్లో ఒకటి…
హేయ్, న్యూ ఆర్లీన్స్ లోని మెమోరియల్ నుండి మనకు ఇంకో ఈమెయిల్ వచ్చింది…
-ఏంటి? -న్యూ ఆర్లీన్స్ లోని మెమోరియల్ నుండి మెయిల్ వచ్చింది.
వాళ్లు రోగులను ఖాళీ చేయించాలట.
మొత్తం నీట మునిగిపోయింది.
చాలా భయాందోళనలకు గురి చేసే విషయంలా ఉంది కదా?
-మనం ఏం చేయగలం? -మనమా? అంటే…
అంటే, ఎమర్జెన్సీ విధానం లాంటిది ఏమైనా ఉందా, లేకపోతే…
ఆ ఈమెయిల్ ని ఎవరికైనా ఫార్వర్డ్ చేయ్.
ఈమెయిళ్లు చాలా మందికి వెళ్తున్నాయి, కానీ ఎవరూ ప్రతిస్పందించట్లేదు.
నీకు ఏం చెప్పాలో నాకు అర్థం కావట్లేదు.
మైఖెల్. దక్షిణ కెరోలినా పత్రాలు. వీటిని ఆమోదించగలవా?
అలాగే.
ఇప్పుడే చేయాలా?
రేపటికల్లా పంపేయాలనుకుంటున్నా.
ఈ పని కాసేపయ్యాక చేద్దామా?
-అంటే, వీటిని ప్రింటింగ్ కి ఇవ్వాలి కదా. -ఇప్పుడే వస్తా, ఆగు.
-స్టీవ్? -హాయ్.
మనకి ఈమెయిల్స్ వస్తున్నాయి.
మన ఆసుపత్రుల్లో ఒకదాని నుండి వస్తున్నాయి, తుఫాను వెళ్లిపోయాక, వరద నీరు చేరుకుంటోందట,
-ఆసుపత్రిని ఖాళీ చేయాలట. -సరే.
వాళ్లు సాయం కోసం అడుగుతున్నారు.
-అంటే, మన దగ్గర ఏమైనా… -మన దగ్గర ఏమైనా ఉన్నాయంటావా?
మన సంస్థకి, వైద్య రవాణా సంస్థలతో ఒప్పందాలు ఏమైనా ఉన్నాయా,
లేకపోతే ఖాళీ చేయడానికి ప్లాన్ ఏమైనా ఉందా? సాయం చేయగల వారు ఎవరైనా ఉన్నారా…
ఎమర్జెన్సీ ప్లాన్స్ గురించి నాకు తెలీదు.
లూసియానాలో ఎవరైనా ఉన్నారా?
అంటే, మనది వ్యాపారాభివృద్ధి శాఖ కదా.
అవును.
వాళ్లు సాయం కోసం ఆత్రంగా చూస్తున్నట్టున్నారు.
-ఏమో, నాకు అర్థం కావట్లేదు. -చూడు…
హేయ్, మైఖెల్. ఆగు.
ఇంతకు ముందు నేషనల్ గార్డులో పని చేసిన వైస్ ప్రెసిడెంట్ ఒకాయన ఉండాలి, ఆయన ఎవరు?
-ఎవరు? -పోర్టిస్ అనుకుంటా.
-అతని నంబరును డైరెక్టరిలో వెతుకు. -సూపర్.
-సరే. నాకు కూడా ఎప్పటికప్పుడు తెలియజేస్తూ ఉండు. -హా, తప్పకుండా.
ఆలన్ పోర్టిస్ ఆఫీస్, చెప్పండి.
హాయ్. డల్లాస్ లోని టెనెట్ నుండి మైఖెల్ ఆర్విన్ ని కాల్ చేస్తున్నాను. నేను…
మన్నించాలి. మీరు పేరు ఏమని అన్నారు?
మైఖెల్ ఆర్విన్. టెనెట్ గల్ఫ్ కోస్టుకు నేను బిజినెస్ డెవలప్మంట్ డైరెక్టరుని.
న్యూ ఆర్లీన్స్ లో ఒక అత్యవసర పరిస్థితి తలెత్తింది.
మన ఆసుపత్రుల్లో, కనీసం ఒకదానికి అత్యవసర సహాయం కావాలట, దానికి నేను…
మిస్టర్ పోర్టిస్ సెలవులపై వెళ్లారు. మీరు చెప్పాలనుకున్నది నేను ఆయనకి చేరవేయగలను.
-మీరు అతనితో కాల్ చేసి మాట్లాడగలరా? -ఆయన సెలవులపై వెళ్లారు.
ఒక ఆసుపత్రి… మన సంస్థకు చెందిన ఆసుపత్రిలోకి వరద నీరు చేరుతోంది, మనం సాయం చేయాలి.
ఈ పరిస్థితుల్లో నేను మిస్టర్ పోర్టిస్ తో మాట్లాడటం చాలా ముఖ్యం.
-హలో? -లైన్ లో ఉండండి.
హేయ్, టీవీ సౌండ్ ని కాస్త పెంచవా?
ఇక్కడున్న నీరు ఒక అడుగు లోతు ఉంటుంది. ఇక్కడైతే అది మరీ ఎక్కువ ఉంటుంది.
పన్నెండు గంటల క్రితం మేము ఇవే వీధుల్లో తిరిగాం, అప్పుడు కనీసం ఒక్క నీటి చుక్క కూడా లేదు.
మిస్టర్ ఆర్విన్?
హా, నేను లైన్లోనే ఉన్నాను.
-మిస్టర్ పోర్టిస్ లైన్లో ఉన్నారు. -హలో.
మిస్టర్ పోర్టిస్. నా పేరు మైఖెల్ ఆర్విన్.
టెనెట్ గోల్ఫ్ కోస్టుకు నేను బిజినెస్ డెవల్మెంట్ డైరెక్టరుని.
చెప్పండి?
న్యూ ఆర్లీన్స్ లో ఒక అత్యవసర పరిస్థితి నెలకొని ఉంది. మన ఆసుపత్రిలో ఒకటి
అత్యవసర సహాయం కావాలని మెయిళ్లు పెడుతోంది,
మీరు నేషనల్ గార్డులో పని చేశారని నేను విన్నాను.
అవును.
నేషనల్ గార్డులో మీకు ఇంకా తెలిసిన వారు ఎవరైనా ఉన్నారా అని కనుక్కుందామని చేశా.
-వాళ్ల నంబరు ఇవ్వగలిగితే, నేనే వాళ్లకి… -నాకు ఎవరూ తెలీదు.
కనీసం వాళ్లని సంప్రదించగల వాళ్లు ఎవరైనా ఉన్నారా…
నేను ఇప్పుడు ఆఫీసులో లేను.
ఈ ఈమెయిళ్లు చాలా అత్యవసరమైనవిలా అనిపిస్తున్నాయి. దీనికి సమయం మించిపోతోంది.
నేషనల్ గార్డుకు కాల్ చేయండి. వాళ్లు సహాయసహకారాలు అందిస్తూ ఉండవచ్చు.
గ్రహీత: శాండ్రా కోర్డ్ రే నేషనల్ గార్డుకు కాల్ చేసి చూశారా?
మీరు ఆసుపత్రిని ఖాళీ చేయాలని చూస్తుంటే, నేషనల్ గార్డు సహాయపడుతున్నారని,
వాళ్లు సహాయపడగలరని భావిస్తున్నాము. గుడ్ లక్.
గ్రహీత: మైఖెల్ ఆర్విన్
అన్నీ మేమే చేసుకోవాలి, మీరేమీ చేయలేరని అంటున్నారా?
లేదు. నేను ఉన్నాను, సాయపడతాను.
అవును. కోస్ట్ గార్డుది గానీ,
లూసియానా నేషనల్ గార్డుది గానీ నంబర్ కోసం ప్రయత్నిస్తున్నాను,
అలాగే, లైన్లో ఉంటాను.
…సరిపడా లేవు. సంసిద్ధమయ్యే సమయం లేదు, ఉక్కిరిబిక్కిరి అవుతున్నారు.
…ఎగువ ప్రాంతాలకు వెళ్తున్నారు.
కానివ్వండి. కానివ్వండి. తెస్తూనే ఉండండి.
ఇంకా కావాలి. చాలా చాలా కావాలి. అంతే. కానివ్వండి.
ఫెడరల్ ఎమర్జెన్సీ మేనేజ్మెంట్ ఏజెన్సీ, ఎక్కడున్నావు?
ఈ విధంగా మనం 200 మంది రోగులను పైకి ఎలా తరలించగలం?
చూద్దాం.
హేయ్, రండి.
-మనం ఈ నిర్మాణం పటిష్టంగా ఉందో లేదో చూడాలి, సరేనా? -సరే.
దేవుడా.
ఏమైనా తెలుస్తోందా?
తుప్పు పట్టిపోయింది. ఈ లోహం అంతా తుప్పుపట్టి ఉంది.
ఎంత దారుణంగా పట్టింది?
అది చెప్పలేను. ఇక్కడ కనిపిస్తున్నది చెప్తున్నానంతే.
ఎముకలను కట్ చేసే రంపాన్ని ఇక్కడ కూడా వాడి
ఈ లోహంలో కొంత భాగాన్ని కోసి తుప్పు ఏ మేర పట్టిందో చూడవచ్చు.
ఇక్కడ హెలికాప్టర్లను దింపే ముందు,
ముందు అసలు ఇది ఆ బరువును మోయగలదో లేదో చూద్దాం.
సరే.
-ఫ్రెడ్డీ. -చెప్పు.
నేను కిందికి వస్తున్నా. నాకు ఒక రంపం కావాలి. స్టీలుని కోయగలిగేది కావాలి.
-స్టీలుని కోయగలిగేదా? -హా, అది చాలా అర్జంట్.
వద్దు.
వద్దు!
హేయ్! హేయ్, ఇలా రండి.
-నన్నా? -అవును! ఇలా రండి!
మీకు సాయం ఏమైనా కావాలా?
అవును.
గార్డ్ 5-8-5, నేను…
-నేను ఎక్కడ ఉన్నాను? -బ్యాప్టిస్ట్ మెమోరియల్ హాస్పిటల్.
బ్యాప్టిస్ట్ మెమోరియల్ హాస్పిటల్ దగ్గర ఉన్నాను. వైద్య సిబ్బంది తరలించమని కోరుతున్నారు.
అలాగే.
నేను ఒకరిని తీసుకెళ్లగలను.
-ఒకరినా? -అవును. త్వరపడండి.
మనం దాదాపుగా 200 మంది రోగులను ఇక్కడి నుండి తరలించాలి.
ఎవరిని మొదట పంపాలి, ఎవరిని చివరన పంపాలి అనేది మనం చర్చించుకోవాలి.
నన్ను అడిగితే, రోగం తీవ్రత ఎక్కువ ఉన్న వాళ్లు,
అంటే, లైఫ్ సపోర్ట్ లేదా మెకానికల్ ఎయిడ్ అవసరం అత్యంత ఎక్కువ ఉన్న వాళ్లు,
ముందు వెళ్లాలని చెప్తాను.
అయితే, అలాంటి వాళ్లు ఐసీయూలో సుమారుగా 24 మంది ఉన్నారు.
కరెంటు కనుక పోతే, వాళ్ల పరిస్థితి మన చేయి దాటి పోతుంది.
వెంటిలేటర్లపై ఆధారపడి ఉన్న నెల తక్కువ శిశువుల పరిస్థితి కూడా అంతే.
కరెంట్ లేకపోతే వాళ్లు చనిపోతారు.
అధిక రిస్క్ గల గర్భవతులు అనేక మంది ఉన్నారు, ఆరుగురు డయాలసిస్ రోగులు ఉన్నారు,
ఇద్దరు బోన్ మేరో ట్రాన్స్ ప్లాంట్ రోగులు ఉన్నారు.
అందరికీ వీలైనంత వేగంగా మనం చికిత్సను అందించాల్సి ఉంటుంది,
వాళ్లని తరలించాక, మనం మరింత స్థిరమైన రోగులను తరలిద్దాం,
ఆ తర్వాత పౌరులను, కుటుంబాలను, సిబ్బందిని తరలిద్దాం, చివరగా డాక్టర్లు వెళ్తారు.
సారీ.
అది అందరికీ సమ్మతమే కదా?
సమ్మతమే.
సరే మరి. నేషనల్ గార్డు వాళ్లు ముప్పై అయిదు మంది సర్జికల్ రోగులను
ట్రక్కు ద్వారా తీసుకువెళ్తామని ఖచ్చితంగా చెప్పారు.
ముప్పై అయిదా? అంతేనా?
వాళ్లు అదే చెప్పారు. వాళ్లు…
ఒక హెలికాప్టర్ దిగి ఉంది. హెలిప్యాడ్ మీద ఒక హెలికాప్టర్ ఉంది.
అసలు ఆ హెలికాప్టర్ పైలట్ ఏమనుకొని…
నేను అక్కడ నిలబడి ఊపుతుంటే, నేను అతన్ని పిలుస్తున్నానని అనుకొని దింపాడు.
-ఏమంటాడంటే… -టెనెట్ నుండి వచ్చాడా?
-ఎంత మందిని పంపుతున్నారట? -కాస్త నేను చెప్పేది వినండి.
ప్రస్తుతానికి ఒక్క రోగినే తీసుకెళ్లగలడట, కానీ మనం త్వరపడాలి.
-ఒక్కరినేనా? -అవును.
-ఒక నెల తక్కువ శిశువును తీసుకుపో. -సరే. సరే.
శాండ్రా, హెలిప్యాడ్ పని చేస్తోంది.
-ఇక్కడికి హెలికాప్టర్లు రావచ్చని టెనెట్ కి కబురు పంపించు. -అలాగే.
కేరన్, హెలిప్యాడ్ పని చేస్తోంది. నీ రోగులను తరలింపుకు సిద్ధంగా ఉంచు.
ముందుగా, నెల తక్కువ శిశువులను, ఐసీయూలో ఉన్న వాళ్ళని పంపిస్తున్నాం.
అలాగే.
మనం రోగులను తరలించే పనిని మొదలుపెడుతున్నాం, సరేనా? కానివ్వండి.
సరే మరి. ఒక హెలికాప్టర్ వచ్చి ఉంది.
అస్సలు బాగాలేని శిశువును ఇవ్వండి. మిగతా శిశువులను కూడా సిద్దంగా ఉంచండి.
-ఎడ్మండ్స్ ని తీసుకువెళ్లు. -సరే.
కానివ్వండి. ఆ తలుపుకు అడ్డుగా పెట్టండి.
ఇక్కడ.
స్టీవ్. ఇప్పుడే నాకు మొమోరియల్ వాళ్ల నుండి…
ఒక్క నిమిషం ఆగండి.
మెమోరియల్ వాళ్లు ఇప్పుడే ఒక విషయం చెప్పారు. హెలికాప్టర్లు అక్కడికి పంపవచ్చట.
బేటన్ రూజ్ లో ఒక ఆసుపత్రి ఉంది, వాళ్లు రోగులను అడ్మిట్ చేసుకుంటారట.
నేను కొన్ని ప్రైవేట్ హెలికాప్టర్ సంస్థలకు కాల్ చేయడానికి ప్రయత్నిస్తూ ఉన్నాను,
అట్లాంటాలో కొన్ని ఆసుపత్రులు తరలింపుకు సాయం చేస్తామంటున్నాయి.
లేదు. లేదు ఆకాశం అంటే…
కోస్ట్ గార్డ్ గానీ, నేషనల్ గార్డ్ గానీ చూసుకుంటారని సంస్థ అంటోంది.
నేను వాళ్లతో సంప్రదింపులు జరుపుతున్నా. వాళ్లకి పరిస్థితి తెలుసు.
అట్లాంటా వాళ్లు సాయం చేస్తామంటున్నారు.
మైక్, ఇదేదో కారు యాక్సిడెంటులో సహాయం చేయడం కాదు.
ఇది వరద సహాయం. సరేనా?
ఇది సైనికుల పని. వాళ్ల పనే అది. వాళ్లనే చేయనిద్దాం, సరేనా?
సరేనా?
సరే.
హా, లైన్లో ఉన్నాను.
మెమోరియల్ హెలిప్యాడ్ పని చేస్తోంది, కానీ మేము కోస్ట్ గార్డ్ సహాయం కోసం ప్రయత్నిస్తాం.
హా, మీకు ఎప్పటికప్పుడు తెలియజేస్తూనే ఉంటా.
…పరిస్థితి చావా రేవా అన్నట్టు ఉంది.
నీటి మట్టం చాలా వేగంగా పెరుగుతోంది,
మేయర్ రే నేగిన్ మాటల్లో చెప్పాలంటే, ఆర్మీకి చెందిన ఇంజినీర్ల శాఖ,
నేటి రాత్రికల్లా ఆ కట్టకు పడిన గండిని కనుక పూడ్చలేకపోతే,
న్యూ ఆర్లీన్స్ లోని లోతట్టు ప్రాంతాలతో పాటు, ఎగువ ఉన్న ప్రాంతాలు కూడా
పూర్తిగా జలమయం అయిపోతాయి.
జాగ్రత్త.
చూసుకోండి. తిప్పండి. సరే మరి.
-కాస్త… -సరే. మూడు లెక్కపెడతా.
-సిద్దమా? పదండి. -ఒకటి, రెండు, మూడు.
సరే.
హా. ఒరగకూడదు.
-నిదానం. -అడుగు జాగ్రత్త.
-నిదానం. -తిప్పాలి, తిప్పాలి.
సిద్ధమా? అడుగులు జాగ్రత్త.
సరే, జాగ్రత్త.
-నేను ఇక ఎత్తలేను. -సరే.
కాస్తంత నెమ్మదిగా వెళ్దాం. దేవుడా.
-హేయ్. కానివ్వు. -సరే.
నాకేం పర్వాలేదు.
హేయ్, ఆగండి. పాపకి ఆక్సీజన్ ఇవ్వాలి.
-ఒక్క క్షణం ఆగండి. -పాప బాగానే ఉంది కదా?
పాప బాగానే ఉంది కదా? కానివ్వండి పోదాం.
సరే మరి, సిద్దమా?
వచ్చేశాం. వచ్చేశాం.
హేయ్, ఏం చేస్తున్నారు మీరంతా? ఇంత సేపా?
-లిఫ్ట్ పని చేయడం లేదు. -మరి ఏదోకటి చూసుకోండి.
జనాలకు సాయం అవసరం ఉంది, ఇక్కడే సమయం వృథా చేసుకోలేం కదా.
పాపని ఎక్కించండి. త్వరగా కానివ్వండి.
-మేము బయలుదేరాలి. -కానివ్వండి. కానివ్వండి.
దూరం జరగండి!
-త్వరగా దూరం జరగండి. జరగండి! -తను వెనక్కి రావట్లేదు.
సరే మరి!
అంతా సిద్ధంగా ఉంది, ఇక వెళ్దాం!
నెల తక్కువ శిశువులను హెలికాప్టర్ల ద్వారా తరలించి,
నేషనల్ గార్డ్ ట్రాన్స్ పోర్ట్ ద్వారా ముప్పై అయిదు మంది రోగులను తరలిస్తే,
అప్పుడు ఇంకా ఎంత మంది ఉంటారు?
నూట యాభై మంది రోగులు, డాక్టర్లు, సిబ్బంది, ఇంకా పౌరులు.
మనం రోగుల విషయంలో ప్రాధాన్యతలను పరిశీలిస్తున్నాం కనుక,
డీఎన్ఆర్ రోగులు ఆఖరున వెళ్లాలని నా అభిప్రాయం.
ఎందుకు?
ఎందుకంటే, తమలో ఏ చలనం లేకపోతే అలాగే వదిలేయమని వాళ్లు సంతకం చేశారు కనుక.
వాళ్లని కాపాడాల్సిన అవసరం లేదని వాళ్లే సూచించారు.
దానర్థం అది కాదు…
దానర్థం వాళ్లని కాపాడకూడదు అని కాదు.
దానర్థం ఏంటంటే, ఏ చలనమూ లేనప్పుడు మాత్రమే వాళ్లని అలాగే వదిలేయాలి.
ఏ రోగైనా డిఎన్ఆర్ మీద సంతకం చేయాలంటే, వాళ్ల రోగం ప్రాణాంతకం అయినది అయ్యి…
లేదు, లేదు, అది…
-నువ్వు డిఎన్ఆర్ ని తప్పుగా అర్థం చేసుకుంటున్నావు… -లేదు, రిచర్డ్. రిచర్డ్.
డిఎన్ఆర్ రోగుల సంగతి ఇప్పుడు ఎందుకు?
చూడండి, డిఎన్ఆర్ రోగులు ఐసీయూలో నలుగురే ఉన్నారు. నలుగురే.
మనకి ఏ దారీ లేని పరిస్థితిలో ఇలా చేద్దామని నేను అంటున్నానంతే.
నలుగురు ప్రాణాంతక వ్యాధులున్న వారిని కాపాడటం కన్నా నలుగురు ఆరోగ్యకరమైన రోగులను తరలించడం మేలని…
ఈ విషయాన్ని మనం సూసన్ తో కూడా చర్చిస్తే మేలని నా ఉద్దేశం.
తనే కదా ఇన్ ఛార్జ్. ఏమంటారు?
ఆగండి.
వెళ్లండి.
హా, బయలుదేరండి.
సరే. అంతే.
నిదానంగా పోయి. నీళ్లు పొదుపుగా వాడు, సరేనా?
హా. నీకు కూడా ఉంచుకో,
నీ శరీరంలో నీటి శాతం తక్కువైతే, నువ్వు ఎవరికీ సాయపడలేవు.
జేన్?
ఏం జరుగుతోంది ఇక్కడ? ఆమె హార్ట్ మానిటర్ కనెక్షన్ ని ఎందుకు తీసేశారు?
మనం రోగులను ఖాళీ చేయిస్తున్నాం కనుక ముఖ్యమైనవి కాని సంరక్షణా పనులను
-సస్పెండ్ చేయమని మాకు చెప్పారు. -చెప్పారా? ఎవరు?
-డాక్టర్ కుక్ ఏమన్నారంటే… -అతనేమన్నాడో నాకు అనవసరం.
తను నా రోగి. మానిటర్ ని మళ్లీ కనెక్ట్ చేయండి.
నేను డాక్టర్ కుక్ ని అడిగి పెడతాను.
ఏంటి?
డాక్టర్ కుక్ ని అడిగి…
నువ్వు ఎవరినీ అడగాల్సిన పని లేదు. ఆమె మానిటర్ ని కనెక్ట్ చేయ్.
బాబోయ్! వదిలేయ్. వదిలేయ్ తల్లీ!
నర్సు, ముఖ్యమైనవి కాని పనులన్నింటినీ సస్పెండ్ చేయమని చెప్పా కదా.
ఈమె వైటల్స్ ని నిరంతరంగా గమనిస్తూ ఉండాలి, ఈమెకి అందించే సంరక్షణ ముఖ్యమైనదే.
-నేను… -ఆ హార్ట్ మానిటర్ కనెక్షన్ ని తీసేయ్.
-మీరేమైనా చెప్పాలనుకుంటే నేరుగా నాతోనే చెప్పండి… -నేను చెప్పేంత వరకు దాన్ని కనెక్ట్ చేయవద్దు.
-తను నా రోగి. తను నా రోగి! -ఈ పనికి రాని చర్చకు మనకి సమయం లేదు.
ఈ విభాగానికి నేను ఇన్ ఛార్జిని, ఏం చేయాలో నీకు నేను చెప్పాను.
నిన్న గాక మొన్న వచ్చిన ఒక జూనియర్ డాక్టర్ చెప్పినట్టు నేను చేయలేను.
నీకు అర్థమైందా?
అయ్య బాబోయ్…
జెఫర్సన్ పరిష్ స్టేషన్
హేయ్, ఇక్కడ ఎవరు ఇన్ ఛార్జ్?
అక్కడున్న వ్యక్తి.
థ్యాంక్యూ.
మీరు ఇక్కడ ఉంటే, మీ సమయమే వృథా అవుతుంది.
సర్, మీరు ఇన్ ఛార్జా?
మీరు ఎవరు?
ఏమైనా సాయం చేద్దామని వచ్చాం.
మీరు న్యూ ఆర్లీన్స్ కి వెళ్తుంటే కనుక, మాకు చేతనైనంత సాయం చేయాలని వచ్చాం.
-మేం మామూలు పౌరులను తీసుకోవట్లేదు. -మేం అదేం కాదు.
నేను పారామెడిక్ ని.
చూడండి, చల్మేట్ లోని నూనెజ్ కమ్యూనిటీ కాలేజీలోని ఈఎంటీ ప్రోగ్రామ్ ని నేనే చూసుకొనే దాన్ని.
కావాలంటే మీరు ఆరా తీయవచ్చు, నా పేరు శాండ్రా లెబ్లాంక్.
నాకు ఆ పని తెలుసు, నేను సాయపడదాం అనుకుంటున్నా.
జిమ్మీ! ఫారమ్స్ తీసుకురా!
మీరు నమోదు చేయండి.
మీ పేర్లు, ఏమైన శిక్షణ పొంది ఉంటే ఆ వివరాలు, ఇంకా మీ వారసుల వివరాలు నాకు కావాలి.
సాయం చేయడానికి వచ్చిన వాళ్లు ఇక్కడ చాలా మంది ఉన్నారు. ఎప్పుడు వెళ్తున్నారు మరి?
-నాకు తెలీదు. -ఎందుకు ఆగి ఉన్నారు?
మేము ఏం చేయాలో ఎవరోకరు మాకు చెప్పాలి కదా.
నేషనల్ గార్డ్ ట్రక్ వచ్చేసింది.
ఇతనికి ఆక్సీజన్ బాగానే అందుతోంది.
-తను బాగానే ఉంది. ఆక్సీజన్ బాగానే అందుతోంది. -పర్వాలేదు.
ఎత్తు తొమ్మిది అడుగులు
ఆహా. పద పద. చూసుకోండి.
మీరు బాగానే ఉన్నారు కదా? ఏం పర్వాలేదు కదా?
-మీ వెనకే ఉన్నాను. -నేను బాగానే ఉన్నాను.
ఆమెకి అంతా బాగానే ఉంది.
జాగ్రత్త.
అంతే. ఇంత మందిని మాత్రమే తీసుకొని వెళ్లగలం.
-సరే మరి, వస్తున్నావా? -జాగ్రత్త.
ఏం పర్వాలేదు తల్లీ. మేమున్నాం కదా.
-వీళ్లని ఎక్కడికి తీసుకెళ్తున్నారు? -టెక్సస్ కి.
దగ్గర్లో ఇంకే ఆసుపత్రులూ లేవా?
అక్కడికే తీసుకెళ్లమని మాకు చెప్పారు, కాబట్టి అక్కడికే వెళ్తున్నాం.
నిన్ను ఎక్కించుకున్నారుగా.
ఎక్కడికి తీసుకెళ్తున్నారట?
బయటకు వెళ్లేదాకా తలలు వంచుకోండి.
సరే మరి, అంతే, చక్కగా ఎక్కారు.
సరే మరి, అంతే.
ఇరవై రోగులే ఎక్కారు. 35 మందిని తీసుకెళ్తారని అన్నారు కదా.
అంత కంటే ఎక్కువ జాగా లేదు.
-సరే, తర్వాతి ట్రక్ ఎప్పుడు వస్తుంది? -వీలైనంత త్వరగా. మీరు వస్తున్నారా?
నువ్వే వెళ్లాలి.
లేదు, నువ్వు వెళ్లు.
పర్వాలేదులే. టెక్సస్ లో నేనేం చేయను?
పర్వాలేదులే. ఏం పర్వాలేదు.
మేమేం చేయాలి?
మరేం పర్వాలేదు, ఇంకో ట్రక్ వస్తోంది.
ఇంకో ట్రక్ వస్తుందిలెండి.
అంతే. ఇక పోవచ్చు.
చలో.
ఇది చాలా దారుణం.
హెలికాప్టర్స్ ఏవి?
అయ్యయ్యో.
హెలికాప్టర్స్ ఏవిరా నాయనా!
హెలికాప్టర్స్ లేవని ఎవరికైనా చెప్పు.
అయ్య బాబోయ్.
హేయ్. వెనక్కి రండి!
హేయ్! వెనక్కి రండి! వెన్నకి రండి!
సూసన్, మేము ఇక నీటిని ఆపలేం. మన ప్యానెల్స్ అన్నీ మునిగిపోతాయి.
మన జనరేటర్స్ ఇక పని చేయవు.
నాలుగు గంటల సమయం ఉందని అన్నావు కదా.
నేను మహా అయితే మా నాలుగు గంటలు అని అన్నాను. ఇప్పుడు మనకి కొన్ని నిమిషాల సమయమే ఉంది.
సూసన్. హెలికాప్టర్స్ ఏవీ లేవు.
నెల తక్కువ శిశువులు హెలిప్యాడ్ మీద ఉన్నారు, అక్కడ ఒక్క హెలికాప్టర్ కూడా లేదు.
శాండ్రా? శాండ్రా, హెలికాప్టర్లు ఏమైపోయాయి?
ప్యాడ్ మీద పసిపిల్లలు ఉన్నారు.
నాకు తెలీదు. హెలికాప్టర్లను పంపుతామనే వారు అన్నారు.
మనకి తక్షణమే హెలికాప్టర్లు కావాలి.
హెలికాప్టర్ల సంగతి ఏమైంది?
పసిపిల్లను తరలించాల్సి ఉంది. దయచేసి సాయపడండి.
తుఫాను వెళ్లిపోయాక ఇన్ని రోజుల తర్వాత కూడా, జనాలు ఇంకా జల వలయంలో చిక్కుకొనే ఉన్నారు,
అటుగా ఏదైనా హెలికాప్టర్ వచ్చి, తమను సురక్షిత తీరాలకు చేరుస్తుందని ఆశిస్తున్నారు.
ప్రభుత్వ సహాయం మందకొడిగా సాగుతుండటంతో
ప్రజల్లో అసహనం తారాస్థాయికి చేరుకుంది.
ఇవాళైతే, న్యూ ఆర్లీన్స్ మేయర్ తీవ్రస్థాయిలో విరుచుకుపడ్డారు.
ఇక కుంభకర్ణుడి నిద్ర నుండి బయటకు వచ్చి ఏదోకటి చేసి చావండి.
ఈ దేశం ఎదుర్కొన్న అతి పెద్ద విపత్తు నుండి తేరుకొనే పని చేద్దాం.
మాకు తక్షణ సాయం కావాలి.
-సరే మరి. -ఈ ప్యానెల్స్ ని మనం కాపాడలేం.
హా, ఇక్కడి నుండి వెళ్లిపోదాం పదండి. ఇక్కడ ఉండటం చాలా ప్రమాదకరం. పదండి.
పదండి.
నర్స్, ఏమీ పర్వాలేదు కదా?
కరెంట్ లేకుంటే వెంటిలేటర్లు పని చేయవు.
గాలింపు, ఇంకా సహాయ చర్యలు కొనసాగుతున్నాయి, ఈ విపత్తును ఇప్పుడు
అమెరికాని తాకిన భయంకరమైన ప్రళయంగా ఫెమా అభివర్ణిస్తోంది.
…ఈ సమస్య ఇంకా బాగా దిగజారవచ్చు,
ఎందుకంటే, క్రెసెంట్ సీటీ ప్రాంతమంతా నీట మునిగిపోయింది.
ఈరాత్రికి అంధకారం అలముకుంది.
ఆదుకోమంటూ జనాలు చేసే ఆర్తనాదాలను మీరు వినవచ్చు.
కుక్కలు మూలుగుతూ ఉండటాన్ని మీరు వినవచ్చు.
అందరూ ఇరుక్కుపోయారు. ఎవరోకరు వచ్చి ఆదుకుంటారని వారందరిలో ఆశ ఉంది.
కానీ ఈరాత్రికి, వారు సహాయక చర్యలను నిలిపివేయాల్సిన పరిస్థితి.
నగరంలోకి వరద వెల్లువ ఇంకా కొనసాగుతూనే ఉంది. పరిస్థితి దిగజారుతోంది.
వేలాది సంఖ్యల్లో కాకపోయినా, కనీసం వందలాది మంది అయినా,
తమ ఇంటి పైకప్పులలోనో, అటకలలోనో ఉండి సహాయం కోసం ఎదురు చూపులు చూస్తున్నారు.
వరద నీరుకు తోడు అక్కడ పరిస్థితులు ప్రమాదకరంగా ఉన్నాయి.
హింస, దోపిడీ, స్నైపర్లు. చాలా భయంకరమైన వాతావరణం నెలకొని ఉంది.
న్యూ ఆర్లీన్స్ లోని వారు
అక్కడ ఉండే రెండు ఆసుపత్రులను ఖాళీ చేయడం గురించి మాట్లాడుతున్నారు.
కానీ, ఆ ప్లాన్స్ ని ప్రస్తుతానికి పక్కన పెట్టేసినట్టు ఇప్పుడే మాకు సమాచారం అందింది.
నగరం చుట్టూరా అనేక కట్టలు తెగిపోయినట్టు
కథనాలు వినిపిస్తున్నాయి.
నీటి మట్టం పెరుగుతోంది, గందరగోళం నెలకొని ఉంది, నగరం విపత్తు ముంగిట ఉంది.
ఇక్కడ అసలు ఏం జరుగుతోందో జనాలకు ఎలా తెలియజెప్పాలో అర్థం కావట్లేదు.
జనాలకు ఇక్కడ జరుగుతున్న దాని గురించి…
ఒక ప్రాంతం తర్వాత మరొకటి, ఒక్కొక్కటిగా నీట మునిగిపోతూ ఉన్నాయి,
ఎందరు ఇరుక్కుపోయారో, ఎందరు తప్పిపోయారో, ఎందరు చనిపోయారో తెలియని పరిస్థితి.
నీళ్లు కావాలా?
-బాగానే ఉన్నావా? -సూసన్. మీరందరూ ఎలా ఉన్నారు?
హేయ్. అమ్మకు కాస్తంత విశ్రాంతి ఇస్తున్నా.
మీరందరూ రోజంతా ఇక్కడే ఉన్నారు. కొందరికి విశ్రాంతి ఇద్దామని ఇలా వచ్చా.
ఇప్పుడు నేషనల్ గార్డ్ ట్రక్కులు ఏవీ రావట్లేదని
మీ యూనిట్ లో ఉన్న వాళ్లందరికీ చెప్పు.
నీటి స్థాయి ఇప్పటికే చాలా ఎత్తులో ఉంది,
వాళ్లు తమ మనుషులని ఇప్పుడు పంపట్లేదు.
మరి మన వాళ్ల సంగతి ఏంటి?
కార్పొరేట్ వాళ్లు శాయశక్తులా ప్రయత్నిస్తున్నారు.
ఆసుపత్రుల్లో నీరు లేదు, కరెంట్ కూడా లేదు.
మరి, అవి ఎంత సేపు సేవలు కొనసాగించగలవు?
తీవ్ర అనారోగ్యంతో బాధపడే వారిని అవి నగరం బయటకు ఎలా తరలించగలవు?
మా దగ్గర ఆహారం, నీరు చాలా తక్కువ ఉండింది.
అందరూ పొదుపు చేసుకుంటున్నారు.
వాళ్లు… మేము ఏ విషయంలో భయపడుతున్నామంటే,
వెంటిలేటర్లు చాలా వరకు బ్యాటరీల ద్వారా పని చేస్తాయి,
కానీ మా దగ్గర బ్యాటరీలు లేవు.
దురదృష్టకరమైన విషయం ఏంటంటే, బ్యాటరీలు అయిపోతే వాళ్లందరూ చనిపోతారు.
కొన్ని క్షణాల క్రిందటే, న్యూ ఆర్లీన్స్ లో భారీ పేలుళ్లు సంభవించాయి.
నగరంలో అల్లకల్లోల పరిస్థితులు నెలకొని ఉన్నాయి, చూస్తుంటే అరాచకత్వం రాజ్యమేలే పరిస్థితులు…
ఎవరూ ఏమీ చెప్పలేదా? సహాయక చర్యలు చేయమని ఆదేశాలేవీ రాలేదా?
లేదు.
ఓరి దేవుడా.
సరే మరి. తొక్కలే.
అతి దగ్గర్లోని సహాయక చర్యల బేస్ ఎక్కడుందో నాకు చెప్పు. మనం ఇక చూస్తూ కూర్చోలేం.
అలాగే.
సరే మరి, అందరూ సిద్ధం కండి. మనం బయలుదేరుతున్నాం.
కానివ్వండి. అందరూ ఏదోక బండి ఎక్కండి.
అందరూ కాస్త నీరు తాగి, దాన్ని మీతో తీసుకెళ్లండి.
-ఇక వెళ్దాం. -పద.
-మనం ఎక్కడికి వెళ్తున్నాం? -ఏమో, కానీ ఎక్కడికో వెళ్తున్నాం.
టార్చీలను తెచ్చుకోండి. మనం పని మొదలుపెట్టబోతున్నాం.
సరే మరి. కొన్ని ఎక్స్ ట్రా బ్యాటరీలను కూడా తెచ్చుకోండి.
పదండి.
రిగ్గుని లోడ్ చేయండి.
జీవితం కన్నా ముఖ్యమైనది ఇంకేదీ లేదు.
ఏదీ ముఖ్యం కాదు.
నాకు తెలుసు. నాకు చాలా బాగా తెలుసు.
కానీ గుర్తు చేసినందుకు థ్యాంక్యూ.
పాపా, బాబా?
అది మాత్రం నాకు తెలీదు.
నిజంగా? తమాషా కానీ చేస్తున్నారా ఏంటి!
జీవితంలో సర్ప్రైజులు ఉండటమే చాలా తక్కువ ఉంటాయి.
సర్పైజులు అంటే నిజమైన, అలాగే అందమైన సర్ప్రైజులు అన్నమాట.
దేవుడు నా కోసం ఒకటి సిద్ధంగా ఉంచాడు, కాబట్టి అది బయట పడే దాకా నేను వేచి ఉంటాను.
ఇప్పుడు బాధపడకండి.
మీరు బాధపడతారు, నాకు కూడా బాధగా అనిపిస్తుంది.
మనిద్దరికీ ఇంకా చాలా జీవితం మిగిలి ఉంది.
కాబట్టి ఆ బాధని వదిలేయండి.
సరే.
డయేన్.
డయేన్, ఒక రోగిలో ఏ చలనమూ లేదు.
ఏం జరిగింది?
ఒక్కసారిగా గుండె వేగంగా కొట్టుకొని ఆగిపోయింది. శ్వాస కూడా ఆగిపోయింది.
అతనిలో ఏ చలనమూ లేదు, డిఎన్ఆర్ ఆర్డర్ కూడా లేదు.
మెమోరియల్ కి వెళ్లి, ఒక రోగిలో ఏ చలనమూ లేదని, ఒక డాక్టర్ అవసరమని వాళ్లకి చెప్పు.
నేను ఎమర్జెన్సీ సామాగ్రిని తీసుకొస్తా.
హేయ్, నాకు ఒక డాక్టర్ కావాలి.
-లైఫ్ కేర్, ఏడవ అంతస్థు. కోడ్ బ్లూ. -దాన్ని చూసుకోగలిగే వారు పైన ఎవరూ లేరా?
పైన డాక్టర్లు ఎవరూ లేరు. మాకు ఇప్పుడు ఒక డాక్టర్ కావాలి.
డాక్టర్ పౌ, ఏడవ అంతస్థులో కోడ్ బ్లూ.
నేను వెళ్తాను. ఒక ఎమర్జెన్సీ డాక్టరును తీసుకురా.
-ఎక్కడ? -ఇటు వైపు.
ఛార్జింగ్ చేస్తున్నా.
-అందరూ దూరం జరగండి. -ఓకేనా?
ఓకే.
-షాక్ ఇచ్చా. ఓకేనా? -ఓకే.
-ఇక ఒత్తండి. -ఏం జరుగుతోంది?
డెబ్బై మూడేళ్ల పురుషుడు, కుడి వైపు నెమ్ము ఉంది, సీఓపీడీ ఉంది,
కొలైటిస్, మధుమేహాలు ఉన్నాయి, ఇంకా ఒక్కోసారి హృదయం సరిగ్గా కొట్టుకోదు.
-చలనం ఎంత సేపటి నుండి లేదు? -పది నిమిషాలు.
అయ్యయ్యో.
-ఎపినెఫ్రీన్ రెండవ డోసు ఇచ్చా. -మళ్లీ ప్రయత్నిద్దాం.
గుండె కోట్టుకోవడం లేదు.
సరే, కానివ్వండి.
ఇక ఇంటుబేషన్ చేద్దాం. ఒత్తడం ఆపేయండి.
వీలైనంత త్వరగా చేయండి.
రోగి చనిపోతున్నాడు.
ఏ ప్రయోజనమూ లేదు.
ఒత్తండి.
ఏ ప్రయోజనమూ లేదు.
ఏ స్పందనా లేదు.
ఇంటుబేషన్ చేస్తున్నాం. గాలిని పంపుతున్నాం.
సరే. రక్త పోటు లేదు. ఒత్తడం కొనసాగించండి.
ఏమైనా తెలుస్తోందా?
ఇంకా వైటల్స్ ఏవీ లేవు. సరే, కొనసాగించండి.
గుండె కొట్టుకుంటుందా?
లేదు.
భగవంతుడా.
ఒత్తడం ఆపివేయండి.
మరణించిన సమయం, 10:15.
అక్కడి నుండి మొదలైంది అంతా.
చీకట్లో ఉన్నాం. ఇరుక్కుపోయాం. కరెంట్ లేదు.
చూడండి, మీరు చేతనైనంత ప్రయత్నం చేశారు.
మీరందరూ కూడా శాయశక్తులా ప్రయత్నించారు.
థ్యాంక్యూ.
అవును. అప్పుడు మా పరిస్థితి ఏంటో మీరు అర్థం కూడా చేసుకోలేరు.
మాకు అయినా కానీ, డాక్టర్లకు అయినా కానీ, చావు అనేది…
సుపరిచితమైనదేమీ కాదు.
మేము కాపాడేవాళ్లం, ప్రాణాలను కాపాడేవాళ్లం.
కానీ ప్రాణాలను కాపాడగలిగే స్థితి నుండి మేము…
పరిస్థితి పూర్తిగా దిగజారిపోవడానికి పెద్ద సమయమేమీ పట్టలేదు.
ఇక ఆ తర్వాత జరిగిన దాన్ని, మేము అడ్డుకోలేకపోయాం.
నేను అడ్డుకోలేకపోయాను.
మీరు దేన్ని ఆపలేకపోయారు, డాక్టర్?
ప్రజలను మరణించకుండా ఆపలేకపోయారా?
లేకపోతే వారి ప్రాణాలు తీసేయడాన్ని ఆపలేకపోయారా?
సబ్ టైటిళ్లను అనువదించినది: రాంప్రసాద్